
Módosítás		1
Irányelvre irányuló javaslat
2 preambulumbekezdés
	

	A Bizottság által javasolt szöveg
	Módosítás

	(2)	A 2001/110/EK tanácsi irányelv20 meghatározásokat, elnevezéseket és közös szabályokat állapít meg a méz összetételére és címkézésére vonatkozóan.
	(2)	A 2001/110/EK tanácsi irányelv20 meghatározásokat, elnevezéseket és közös szabályokat állapít meg a méz összetételére, minőségére és címkézésére vonatkozóan.

	__________________
	__________________

	20 A Tanács 2001/110/EK irányelve (2001. december 20.) a mézről (HL L 10., 2002.1.12., 47. o.).
	20 A Tanács 2001/110/EK irányelve (2001. december 20.) a mézről (HL L 10., 2002.1.12., 47. o.).



Módosítás		2
Irányelvre irányuló javaslat
3 preambulumbekezdés
	

	A Bizottság által javasolt szöveg
	Módosítás

	(3)	Tekintettel a méz minősége és eredete közötti szoros kapcsolatra, valamint arra, hogy nem szabad megtéveszteni a fogyasztót a termék minőségével kapcsolatban, a 2001/110/EK irányelv szabályokat állapít meg azon származási ország címkén való feltüntetésére vonatkozóan, ahol a mézet begyűjtötték. Az irányelv 2. cikkének (4) bekezdése előírja, hogy a címkén jelezni kell azon származási országot vagy országokat, ahol a mézet begyűjtötték, továbbá úgy rendelkezik, hogy amennyiben a méz több tagállamból vagy harmadik országból származik, a származási országok kötelező feltüntetését – az esetnek megfelelően – az alábbi elnevezések egyikével lehet helyettesíteni: „EU-országokból származó mézkeverék”, „EU-n kívüli országokból származó mézkeverék”, „EU-országokból és EU-n kívüli országokból származó mézkeverék”. A tagállamok által ezen az alapon elfogadott eltérő szabályok félrevezethették a fogyasztókat, és akadályozhatták a belső piac működését. „A termelőtől a fogyasztóig” stratégia azon célkitűzésének fényében, hogy erősíteni kell a fogyasztókat a megalapozott döntések meghozatalában, többek között az élelmiszerek származását illetően, valamint annak érdekében, hogy a címkézési szabályok harmonizációja révén Unió-szerte meg lehessen őrizni a belső piac hatékony működését, helyénvaló felülvizsgálni a méz származási helyének jelölésére vonatkozó szabályokat, és rendelkezni arról, hogy a származási országot vagy országokat fel kell tüntetni a csomagoláson. Tekintettel az egyetlen adag mézet tartalmazó kiszerelések (reggeliző csomagok) kis méretére és az ebből eredő technikai nehézségekre, amennyiben a méz egynél több országból származik, helyénvaló az említett csomagokat mentesíteni a minden egyes származási ország felsorolására vonatkozó kötelezettség alól.
	(3)	Tekintettel a méz minősége és eredete közötti szoros kapcsolatra, valamint arra, hogy nem szabad megtéveszteni a fogyasztót a termék minőségével kapcsolatban, a 2001/110/EK irányelv szabályokat állapít meg azon származási ország címkén való feltüntetésére vonatkozóan, ahol a mézet begyűjtötték. Az irányelv 2. cikkének (4) bekezdése előírja, hogy a címkén jelezni kell azon származási országot vagy országokat, ahol a mézet begyűjtötték, továbbá úgy rendelkezik, hogy amennyiben a méz több tagállamból vagy harmadik országból származik, a származási országok kötelező feltüntetését – az esetnek megfelelően – az alábbi elnevezések egyikével lehet helyettesíteni: „EU-országokból származó mézkeverék”, „EU-n kívüli országokból származó mézkeverék”, „EU-országokból és EU-n kívüli országokból származó mézkeverék”. A tagállamok által ezen az alapon elfogadott eltérő szabályok félrevezethették a fogyasztókat, és akadályozhatták a belső piac működését. A zöld megállapodás célkitűzéseinek és „a termelőtől a fogyasztóig” stratégia azon célkitűzésének fényében, hogy erősíteni kell a fogyasztókat a megalapozott döntések meghozatalában, többek között az élelmiszerek földrajzi származását illetően, valamint annak érdekében, hogy a címkézési szabályok harmonizációja révén Unió-szerte meg lehessen őrizni a belső piac hatékony működését, helyénvaló felülvizsgálni a méz származási helyének jelölésére vonatkozó szabályokat, és rendelkezni arról, hogy a származási országot vagy országokat a kiszerelésben lévő méz tömegéből való részesedésük százalékos aránya szerinti csökkenő sorrendben fel kell tüntetni a csomagoláson. Tekintettel arra, hogy a fogyasztók a méz jellemzői és minősége tekintetében különös érdeklődést tanúsítanak a méz földrajzi eredete iránt, és hogy ebben az ágazatban teljes átláthatóságra van szükség, a címkén a termékmegjelöléssel azonos látómezőben kell feltüntetni azt az országot vagy azokat az országokat, ahol a mézet konkrétan begyűjtötték. Tekintettel az egyetlen adag mézet tartalmazó kiszerelések (reggeliző csomagok) kis méretére és az ebből eredő technikai nehézségekre, amennyiben a méz egynél több országból származik, kizárólag az ilyen kis méretű kiszerelések esetében helyénvaló annak lehetővé tétele, hogy a címkén a származási országokat a megfelelő ISO-országkód használatával tüntessék fel.



Módosítás		3
Irányelvre irányuló javaslat
3 a preambulumbekezdés (új)
	

	A Bizottság által javasolt szöveg
	Módosítás

	
	(3a)	„A kaptárakból” elnevezésű összehangolt uniós fellépés és az „Összehangolt uniós fellépés a mézágazatban egyes csalárd gyakorlatoktól való elrettentés céljából” című dokumentumokban foglalt, a mézhamisításról szóló bizottsági jelentések rámutatnak arra, hogy az importált méz nagy százaléka vélhetően hamisított, és megerősítik, hogy a mézágazatban a csalás különféle típusai léteznek, többek között a még kifinomult vizsgálati módszerekkel is igen nehezen kimutatható cukorszirupok használata. A 2001/110/EK irányelvnek fel kell hatalmaznia az Európai Bizottságot, hogy meghatározza a felelő vizsgálati módszereket annak biztosítása érdekében, hogy az Unióban forgalmazott méz megfeleljen a jogszabályban foglalt követelményeknek. Intézkedéseket és rendelkezéseket kell hozni a csalás lehetőségeinek korlátozása, az ellenőrzések megkönnyítése, valamint a méz minőségének és eredetének jobb nyomon követhetősége és elemzése érdekében. Ebben az összefüggésben a származási országok és vonatkozó százalékos arányuk címkén való feltüntetését előíró, ezen irányelvben foglalt követelményeknek meg kell teremteniük a teljes nyomonkövetési rendszer bevezetésének előfeltételeit is. A méz eredetére és összetételére vonatkozó részletes és teljes körű információkhoz való hozzáférés megkönnyítené a méz elemzésével foglalkozó laboratóriumok számára a méz csomagolásán található földrajzi jelzés ellenőrzését és a csalások felderítését. A méz származási országára vonatkozó információk pontosságának biztosítása érdekében a forgalomba hozatalt a termék összetételére vonatkozó információk pontosságától kell függővé tenni. A tagállamok illetékes hatóságainak rendszeres és kockázatalapú ellenőrzéseket kell végezniük annak biztosítása érdekében, hogy a termékek az ezen irányelvben meghatározott követelményeknek megfeleljenek.



Módosítás		4
Irányelvre irányuló javaslat
3 b preambulumbekezdés (új)
	

	A Bizottság által javasolt szöveg
	Módosítás

	
	(3b)	A „méz” megnevezésnek nem megfelelő, hamisított termékekkel összefüggő csalások lehető legnagyobb mértékű korlátozása, a méz eredetéről és minőségéről szolgáltatott információk validálása, és a lehető legnagyobb fokú átláthatóság biztosítása érdekében a nyomonkövethetőségre vonatkozó uniós szabályokat ki kell egészíteni minimális számú kötelező, harmonizált szabállyal és egy olyan nyomonkövetési rendszerrel, amely az ellátási lánc egészében biztosítja a méz vagy a mézkeverék eredetére vonatkozó alapvető információk – köztük a származási ország, az előállítás éve és az egyedi termelői azonosító – rendelkezésre állását és az ezekhez való hozzáférést. Az előállított és az Unióba behozott mézek esetében a tagállamok illetékes hatóságai számára lehetővé kell tenni, hogy a teljes láncot visszakövethessék a begyűjtő méhészekig vagy – importmézek esetében – a termelőkig. Ezek a szabályok nem növelhetik a termelők adminisztratív terheit, de meg kell könnyíteniük a fogyasztók és a felügyeleti hatóságok számára a méz teljes útjának nyomon követését a begyűjtéstől a palackozásig.



Módosítás		5
Irányelvre irányuló javaslat
3 c preambulumbekezdés (új)
	

	A Bizottság által javasolt szöveg
	Módosítás

	
	(3c)	A 2001/110/EK irányelvben használt „pollenszűrt méz” kifejezést gyakran félreértelmezik azok a fogyasztók, akik az ultraszűrést összetévesztik a méhészek által a méz kivonása után annak érdekében végzett szűréssel, hogy eltávolítsák a mézből a viaszrészecskéket és más idegen anyagokat. Annak biztosítása érdekében, hogy a fogyasztók számára pontos tájékoztatás álljon rendelkezésre, valamint a méz eredetisége és származása nyomonkövethetőségének és ellenőrizhetőségének garantálása céljából nem helyénvaló a továbbiakban lehetővé tenni azt, hogy a 2001/110/EK irányelvben „pollenszűrt mézként” említett ultraszűrt mézet „mézként” forgalmazzák és címkézzék. Az ultraszűrés olyan szűrési folyamatokat jelent, amelyek 100 µm-nél kisebb méretű szűrőhálót használnak, így a virágpor nagy részét eltávolítják a mézből. Mivel a virágpor az elemzés során a méz eredetének nyomon követésére használt legfontosabb elem, amely ha hiányzik a mézből, szinte lehetetlenné válik a méz származási országára vagy országaira vonatkozóan szolgáltatott adatok ellenőrzése. Az ultraszűrés tehát megváltoztatja a mézet azáltal, hogy megfosztja egyik fő összetevőjétől és jellemzőjétől, és megakadályozza nyomonkövethetőségét, lehetővé téve ezáltal a csalást és a fogyasztók számára félrevezető jelzéseket. Ha egy mézként forgalmazott termékről a vizsgálat során kiderül, hogy kevés virágport tartalmaz vagy nem tartalmaz virágport, meg kell tiltani a forgalomba hozatalát, valamint adott esetben annak a tételnek a forgalomba hozatalát, amelynek részét képezi.  A 2001/110/ECK irányelv II. mellékletét ezért ennek megfelelően az engedélyezett szűrési szint meghatározása tekintetében módosítani kell. Az említett szintnek olyannak kell lennie, amely jelentős mértékben nem befolyásolja a méz sűrűségét és pollenspektrumát, de amelynél a mézben lévő idegen anyag nagy részét el lehet távolítani.



Módosítás		6
Irányelvre irányuló javaslat
3 d preambulumbekezdés (új)
	

	A Bizottság által javasolt szöveg
	Módosítás

	
	(3d)	A 40 °C (± 5 °C) feletti hőkezelés a méz bizonyos összetevőinek lebomlását okozza, és a fogyasztóknak meg kell tudniuk különböztetni az ilyen hőkezelések eredményeként lebomlott mézeket más mézektől. Ha a mézet 40 °C (± 5 °C) felett kezelik, a címkén fel kell tüntetni a „melegített méz” kifejezést Annak ellenőrzése érdekében, hogy nem került-e sor a méz termikus bomlására, meg kell határozni egy minimális küszöbértéket az invertáz – egy hőre sokkal érzékenyebb, és magas hőmérsékleten nagyon gyorsan lebomló enzim – jelenlétére a mézben. Mivel a méz melegítése a méz természetes tulajdonságainak módosulásával járhat, fontos egy olyan küszöbérték megállapítása, amely felett a sütő-főző méz túlmelegítettnek minősül a 2001/110/EK irányelvben foglaltaknak megfelelően.



Módosítás		7
Irányelvre irányuló javaslat
3 e preambulumbekezdés (új)
	

	A Bizottság által javasolt szöveg
	Módosítás

	
	(3e)	Mind a méz 2001/110/EK irányelvben szereplő meghatározása, mind a Codex Alimentarius egyértelműen meghatározza a méhek által a kaptárban a begyűjtést követően végzett munkát, amelynek során a begyűjtött termést saját speciális anyagokkal kombinálva átalakítják, majd lerakják, dehidratálják, tárolják és hagyják érlelődni a kaptár lépében. A dehidratálás és az azt követő érlelés a méhek által végzett művelet. Az Unión kívül egyes országok elfogadják azt a nézetet, hogy a méz előállítása során a méhek munkája a kiválasztódott nektárnak a növényekből vagy a mézharmatból történő begyűjtésére korlátozódik. Az így előállított éretlen mézek nedvességtartalma jóval meghaladja a 2001/110/EK irányelvben meghatározott 20 %-os küszöbértéket. A mézet kezelők melegített kádakkal dolgoznak, amelyekben vákuum korlátozza a mézben lévő víz forráspontját. Ezzel az eljárással azonban rosszabb minőségű végtermék állítható elő, amelyből hiányoznak az aromák és enzimek. Ezért a mézről szóló 2001/110/EK irányelvben a mézek esetében be kell tiltani ezt a vákuumos párologtatási eljárást.



Módosítás		8
Irányelvre irányuló javaslat
3 f preambulumbekezdés (új)
	

	A Bizottság által javasolt szöveg
	Módosítás

	
	(3f)	A nem természetesen úton, nem méhek által érlelt mézek forgalmazása, amelyek nagy részét harmadik országokból importálják, torzítja a versenyt az Unió piacán. A legtöbb esetben a mézben lévő vizet vákuummal elpárologtatják, ami a természetesen jelen lévő aromák eltűnését eredményezi. A méz víztartalmának gyors és mesterséges elpárologtatása szemben áll azzal a természetes folyamattal, amellyel a méhek a kaptárban csökkentik a méz nedvességtartalmát. A mesterséges párologtatást ezért meg kell tiltani.



Módosítás		9
Irányelvre irányuló javaslat
3 g preambulumbekezdés (új)
	

	A Bizottság által javasolt szöveg
	Módosítás

	
	(3g)	A méz 2001/110/EK irányelvben szereplő meghatározását meg kell védeni a Nemzetközi Szabványügyi Szervezetben (ISO) annak érdekében, hogy elkerülhető legyen egy olyan meghatározás, amely az uniós mézpiac minőségének és stabilitásának, valamint az uniós termékekbe vetett fogyasztói bizalomnak a rovására lehetővé tenné az olcsó termékek „méz” néven történő exportálását.



Módosítás		10
Irányelvre irányuló javaslat
4 a preambulumbekezdés (új)
	

	A Bizottság által javasolt szöveg
	Módosítás

	
	(4a)	A tagállamoknak és a Bizottságnak figyelembe kell venniük az „Egy az egészség” megközelítést az emberi és állati egészség, valamint a környezet közötti kapcsolatok tiszteletben tartásának biztosítása érdekében. Az élelmiszereknek és az élelmiszer-termelésnek egészségesnek kell lennie az emberek és az állatok számára, és figyelembe kell vennie az állatjólétet és bolygónk tűrőképességének határait, beleértve az ÜHG-kibocsátást is, az (EU) 2021/1119 európai parlamenti és tanácsi rendeletben* meghatározott kötelező célok maradéktalan tiszteletben tartása érdekében.

	
	_________________________

	
	* Az Európai Parlament és a Tanács (EU) 2021/1119 rendelete (2021. június 30.) a klímasemlegesség elérését célzó keret létrehozásáról és a 401/2009/EK rendelet, valamint az (EU) 2018/1999 rendelet módosításáról (európai klímarendelet) (HL L 243., 2021.7.9., 1. o.).



Módosítás		11
Irányelvre irányuló javaslat
5 preambulumbekezdés
	

	A Bizottság által javasolt szöveg
	Módosítás

	(5)	2012-ben a 2012/12/EU európai parlamenti és tanácsi irányelv22 módosította a 2001/112/EK irányelvet, hogy az tükrözze az engedélyezett összetevőkre vonatkozó új szabályokat, például a cukrok hozzáadására vonatkozóakat, amelyek már nem engedélyezettek a gyümölcslevekben. Tekintettel a gyümölcslevek összetételével kapcsolatos követelmények e változására, a gyümölcsléipar számára egyetlen évig engedélyezték egy olyan megjegyzés alkalmazását, amely jelzi, hogy a gyümölcslevek nem tartalmaznak hozzáadott cukrot, ezáltal tájékoztatva a fogyasztókat, és lehetővé téve számukra, hogy azonnal egyértelmű különbséget tegyenek a gyümölcslevek és más hasonló termékek között a cukrok termékekhez való hozzáadása tekintetében. Ez a rövid idő nem bizonyult elegendőnek ahhoz, hogy a társadalom tájékoztatást kapjon arról, hogy az engedélyezett összetevőkre vonatkozó új szabályok értelmében a gyümölcslevekben már nem engedélyezett a cukor hozzáadása. Ennek következtében egyes fogyasztók és egészségügyi szakemberek számára még mindig nem egyértelmű, hogy a gyümölcslevek – a gyümölcsnektárokkal ellentétben – nem tartalmazhatnak hozzáadott cukrot.
	(5)	2012-ben a 2012/12/EU európai parlamenti és tanácsi irányelv22 módosította a 2001/112/EK irányelvet, hogy az tükrözze az engedélyezett összetevőkre vonatkozó új szabályokat, például a cukrok hozzáadására vonatkozóakat, amelyek már nem engedélyezettek a gyümölcslevekben. Tekintettel a gyümölcslevek összetételével kapcsolatos követelmények e változására, a gyümölcsléipar számára egyetlen évig engedélyezték egy olyan megjegyzés alkalmazását, amely jelzi, hogy a gyümölcslevek nem tartalmaznak hozzáadott cukrot, ezáltal tájékoztatva a fogyasztókat, és lehetővé téve számukra, hogy azonnal egyértelmű különbséget tegyenek a gyümölcslevek és más hasonló termékek között a cukrok termékekhez való hozzáadása tekintetében. Ez a rövid idő nem bizonyult elegendőnek ahhoz, hogy a társadalom tájékoztatást kapjon arról, hogy az engedélyezett összetevőkre vonatkozó új szabályok értelmében a gyümölcslevekben már nem engedélyezett a cukor hozzáadása. Ennek következtében egyes fogyasztók és egészségügyi szakemberek számára még mindig nem egyértelmű, hogy a gyümölcslevek – a gyümölcsnektárokkal ellentétben – nem tartalmazhatnak hozzáadott cukrot. A túl sok szabad cukor vagy nem cukortartalmú édesítőszer fogyasztását összefügésbe hozzák egyes kedvezőtlen egészségügyi hatásokkal. Azok a termékek, például feldolgozott gyümölcslevek vagy nektárok, amelyeket csökkentett cukormennyiségre vonatkozó állítással hirdetnek, gyakran nem egészségesebbek, mint a természetes cukrot tartalmazó vagy a hozzáadott cukrot nem tartalmazó termékek, és nem alkalmasak a friss gyümölcsök vagy zöldségek helyettesítésére. A fogyasztók és egészségügyi dolgozók megfelelő tájékoztatása érdekében a gyümölcsök vagy más tápláló élelmiszerek feldolgozott gyümölcslevekkel vagy nektárokkal való helyettesítésére ösztönző félrevezető címkézést be kell tiltani. A tagállamoknak és a Bizottságnak tiszteletben kell tartaniuk a diétás cukrok megengedhető felső beviteli szintjéről szóló EFSA-tanulmány eredményeit, különösen azt az ajánlást, hogy a szabad és a hozzáadott cukrokat a polgárok egészségi állapotára gyakorolt hatásokra tekintettel együtt kell besorolni. A Bizottságnak 2024. december 31-ig az 1169/2011/EU európai parlamenti és tanácsi rendelet* felülvizsgálatára vonatkozó javaslatot kell benyújtania a annak érdekében, hogy a fogyasztók jobb tájékoztatást kapjanak a termékekben található szabad és hozzáadott cukor mennyiségéről.

	__________________
	__________________

	22 Az Európai Parlament és a Tanács 2012/12/EU irányelve (2012. április 19.) a 2001/112/EK tanácsi irányelvnek a gyümölcslevek és egyes hasonló, emberi fogyasztásra szánt termékek tekintetében történő módosításáról (HL L 115., 2012.4.27., 1. o.).
	22 Az Európai Parlament és a Tanács 2012/12/EU irányelve (2012. április 19.) a 2001/112/EK tanácsi irányelvnek a gyümölcslevek és egyes hasonló, emberi fogyasztásra szánt termékek tekintetében történő módosításáról (HL L 115., 2012.4.27., 1. o.).

	
	* Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).



Módosítás		12
Irányelvre irányuló javaslat
7 a preambulumbekezdés (új)
	

	A Bizottság által javasolt szöveg
	Módosítás

	
	(7a)	A zöld megállapodás és „a termelőtől a fogyasztóig” stratégia azon célkitűzésének fényében, hogy támogatni kell a fogyasztókat a megalapozott döntések meghozatalában, többek között az élelmiszerek földrajzi származását illetően, valamint annak érdekében, hogy a címkézési szabályok harmonizációja révén Unió-szerte meg lehessen őrizni a belső piac hatékony működését, a friss gyümölcsökre vonatkozó jelenlegi jogszabályokkal összhangban, helyénvaló felülvizsgálni a gyümölcslevekre vonatkozó szabályokat, és rendelkezni arról, hogy kötelező legyen a gyümölcslevek előállításához használt gyümölcsök származási országát vagy országait sorrendben feltüntetni a csomagoláson.



Módosítás		13
Irányelvre irányuló javaslat
8 preambulumbekezdés
	

	A Bizottság által javasolt szöveg
	Módosítás

	(8)	A technikai fejlődés eredményeként új feldolgozási technikákat fejlesztettek ki vagy fejlesztenek a gyümölcslevekben és a sűrítményből készült gyümölcslevekben természetes módon előforduló cukrok egészének vagy egy részének kivonásához, az alacsonyabb cukortartalmú termékek iránti növekvő fogyasztói kereslet kielégítése érdekében. Az ilyen termékek forgalomba hozhatók az Unióban, amennyiben megfelelnek az összes vonatkozó jogszabálynak. Ezeket a termékeket azonban olyan eljárás alkalmazásával állítják elő, amely nem tartozik a 2001/112/EK irányelv I. melléklete II. részének 3. pontjában engedélyezett eljárások közé, összes cukortartalmuk pedig, amely vizes oldatok esetében Brix-értékként ismert, alacsonyabb a gyümölcsből kivont gyümölcslé Brix-értékénél. Ennek következtében nem viselhetik a „gyümölcslé” vagy „sűrítményből készült gyümölcslé” termékmegnevezést.
	(8)	A technikai fejlődés eredményeként új feldolgozási technikákat fejlesztettek ki vagy fejlesztenek a gyümölcslevekben és a sűrítményből készült gyümölcslevekben természetes módon előforduló cukrok egészének vagy egy részének kivonásához, az alacsonyabb cukortartalmú termékek iránti növekvő fogyasztói kereslet kielégítése érdekében. Ezek az új technikák nem vezethetnek az édesítőszerek vagy adalékanyagok használatához, amelyek ellensúlyozzák a cukortartalom csökkentésének a végtermék ízére, állagára és minőségére gyakorolt hatását. Az ilyen termékek forgalomba hozhatók az Unióban, amennyiben megfelelnek az összes vonatkozó jogszabálynak. Ezeket a termékeket azonban olyan eljárás alkalmazásával állítják elő, amely nem tartozik a 2001/112/EK irányelv I. melléklete II. részének 3. pontjában engedélyezett eljárások közé, összes cukortartalmuk pedig, amely vizes oldatok esetében Brix-értékként ismert, alacsonyabb a gyümölcsből kivont gyümölcslé Brix-értékénél. Ennek következtében nem viselhetik a „gyümölcslé” vagy „sűrítményből készült gyümölcslé” termékmegnevezést.


Módosítás		<NumAm>52</NumAm>
<DocAmend>Irányelvre irányuló javaslat</DocAmend>
<Article>8 a preambulumbekezdés (új)</Article>
	

	A Bizottság által javasolt szöveg
	Módosítás

	
	(8a)	A tagállamoknak és a Bizottságnak teljes mértékben figyelembe kell venniük az aszpartám káros egészségügyi hatásait, mivel az az Egészségügyi Világszervezet (WHO) Nemzetközi Rákkutatási Ügynöksége (IARC) szerint az emberre nézve rákkeltő hatású lehet. Az EFSA-nak a WHO bejelentéseit követően 2024. december 31-ig felül kell vizsgálnia az aszpartámot.



Módosítás		14
Irányelvre irányuló javaslat
9 preambulumbekezdés
	

	A Bizottság által javasolt szöveg
	Módosítás

	(9)	Ezek a termékek egyre inkább elérhetővé válnak az uniós piacon. E termékek belső piacon történő forgalomba hozatalának megkönnyítése érdekében – figyelembe véve azt is, hogy a gyümölcslevekben lévő cukrok mennyiségének csökkentése érdekében ösztönözni kell a termékek összetételének megváltoztatását – új termékkategóriát kell létrehozni azon gyümölcslevek számára, amelyekből a természetes módon előforduló cukrokat részben vagy teljes egészében kivonták, megőrizve ugyanakkor az összes egyéb alapvető fizikai, kémiai, érzékszervi és tápértékkel kapcsolatos jellemzőt. Ezeknek a termékeknek a „csökkentett cukortartalmú gyümölcslé” vagy a „sűrítményből készült, csökkentett cukortartalmú gyümölcslé” termékmegnevezést kell viselniük, és a gyümölcsből kivont gyümölcslé Brix-értékénél alacsonyabb Brix-értékkel kell rendelkezniük. Az 1924/2006/EK rendelettel való összhang biztosítása érdekében a cukortartalomnak a gyümölcsléhez és a sűrítményből készült gyümölcslevekhez képest legalább 30 %-kal alacsonyabbnak kell lennie. Ezért helyénvaló felvenni ezt az új termékkategóriát a 2001/112/EK irányelv I. mellékletének I. részébe, továbbá megállapítani az e termékek engedélyezett összetevőire, valamint az engedélyezett eljárásokra és anyagokra vonatkozó szabályokat.
	(9)	Ezek a termékek egyre inkább elérhetővé válnak az uniós piacon. A gyümölcslevekben jelen lévő cukor mennyiségét csökkentő innováció és e termékek belső piacon történő forgalomba hozatalának megkönnyítése érdekében új termékkategóriát kell létrehozni azon gyümölcslevek számára, amelyekből a természetes módon előforduló cukrokat részben vagy teljes egészében kivonták, megőrizve ugyanakkor az összes egyéb alapvető fizikai, kémiai, érzékszervi és tápértékkel kapcsolatos jellemzőt. Szigorúan meg kell tiltani, hogy e termékek a hozzáadott, akár természetes, akár mesterséges cukor vagy édesítőszer bármely formáját tartalmazzák. Ezeknek a termékeknek a „csökkentett cukortartalmú gyümölcslé” vagy a „sűrítményből készült, csökkentett cukortartalmú gyümölcslé” termékmegnevezést kell viselniük, és a gyümölcsből kivont gyümölcslé Brix-értékénél alacsonyabb Brix-értékkel kell rendelkezniük. Az 1924/2006/EK rendelettel való összhang biztosítása érdekében a cukortartalomnak a gyümölcsléhez és a sűrítményből készült gyümölcslevekhez képest legalább 30 %-kal alacsonyabbnak kell lennie. Ezért helyénvaló felvenni ezt az új termékkategóriát a 2001/112/EK irányelv I. mellékletének I. részébe, továbbá megállapítani az e termékek engedélyezett összetevőire, valamint az engedélyezett eljárásokra és anyagokra vonatkozó szabályokat.



Módosítás		15
Irányelvre irányuló javaslat
16 preambulumbekezdés
	

	A Bizottság által javasolt szöveg
	Módosítás

	(16)	Amennyiben a dzsemek és zselék előállításához felhasznált gyümölcs mennyiségét növelik, csökkenteni kell a termékek minimális oldhatószárazanyag-tartalmának eléréséhez szükséges hozzáadott cukor mennyiségét. A magasabb gyümölcstartalmú dzsemek előállításának ösztönzése és ezáltal a gyümölcspiac támogatása érdekében, továbbá figyelembe véve a szabad cukortartalom csökkentésének szükségességét, növelni kell a 2001/113/EK irányelv I. mellékletében meghatározott, a dzsem és az extradzsem előállításához felhasználandó minimális gyümölcsmennyiséget. A magasabb gyümölcstartalmú dzsemek előállításának ösztönzése és ezáltal a gyümölcspiac támogatása érdekében növelni kell a 2001/113/EK irányelv I. mellékletében meghatározott, a zselé és az extrazselé előállításához felhasználandó minimális gyümölcsmennyiséget. Hasonlóképpen, annak elősegítése érdekében, hogy a fogyasztók tájékozottabban választhassanak egészséges élelmiszereket, helyénvaló engedélyezni az említett melléklet I. részében meghatározott fenntartott nevek használatát azon termékek esetében, amelyek oldhatószárazanyag-tartalma kevesebb mint 60 %, de a csökkentett cukortartalom tekintetében megfelelnek az 1924/2006/EK rendelet mellékletében meghatározott, a tápanyag-összetételre vonatkozó „csökkentett cukortartalom” állítás feltételeinek.
	(16)	Amennyiben a dzsemek és zselék előállításához felhasznált gyümölcs mennyiségét növelik, csökkenteni kell a termékek minimális oldhatószárazanyag-tartalmának eléréséhez szükséges hozzáadott cukor mennyiségét. A magasabb gyümölcstartalmú dzsemek előállításának ösztönzése és ezáltal a gyümölcspiac támogatása érdekében, továbbá figyelembe véve a szabad cukortartalom csökkentésének szükségességét, növelni kell a 2001/113/EK irányelv I. mellékletében meghatározott, a dzsem és az extradzsem előállításához felhasználandó minimális gyümölcsmennyiséget. A magasabb gyümölcstartalmú dzsemek előállításának ösztönzése és ezáltal a gyümölcspiac támogatása érdekében növelni kell a 2001/113/EK irányelv I. mellékletében meghatározott, a zselé és az extrazselé előállításához felhasználandó minimális gyümölcsmennyiséget. Ezenkívül a címkén minden összetevőt fel kell tüntetni, és a cukortartalom csökkenését nem szabad édesítőszerekkel kompenzálni. Hasonlóképpen, annak elősegítése érdekében, hogy a fogyasztók tájékozottabban választhassanak egészséges élelmiszereket, helyénvaló engedélyezni az említett melléklet I. részében meghatározott fenntartott nevek használatát azon termékek esetében, amelyek oldhatószárazanyag-tartalma kevesebb mint 60 %, de a csökkentett cukortartalom tekintetében megfelelnek az 1924/2006/EK rendelet mellékletében meghatározott, a tápanyag-összetételre vonatkozó „csökkentett cukortartalom” állítás feltételeinek.



Módosítás		16
Irányelvre irányuló javaslat
16 a preambulumbekezdés (új)
	

	A Bizottság által javasolt szöveg
	Módosítás

	
	(16a)	„A termelőtől a fogyasztóig” stratégia azon célkitűzésére tekintettel, hogy támogatni kell a fogyasztókat a megalapozott döntések meghozatalában, többek között az élelmiszerek földrajzi származását illetően, valamint annak érdekében, hogy a címkézési szabályok harmonizációja révén Unió-szerte meg lehessen őrizni a belső piac hatékony működését, a friss gyümölcsökre vonatkozó jelenlegi jogszabályokkal összhangban, helyénvaló felülvizsgálni a dzsemekre, zselékre, lekvárokra és édesített gesztenyepürékre vonatkozó szabályokat, és rendelkezni arról, hogy az ilyen termékek előállításához használt gyümölcsök származási országát vagy országait  sorrendben fel kell tüntetni a csomagoláson.



Módosítás		17
Irányelvre irányuló javaslat
23 preambulumbekezdés
	

	A Bizottság által javasolt szöveg
	Módosítás

	(23)	Célszerű egy 18 hónapos átültetési időszakot megállapítani annak érdekében, hogy a tagállamok elfogadhassák az ezen irányelvnek való megfeleléshez szükséges törvényi, rendeleti és közigazgatási rendelkezéseket. Annak érdekében, hogy a piaci szereplőknek elegendő idejük legyen az új követelményekhez való alkalmazkodásra, az ezen irányelvet átültető nemzeti rendelkezéseket csak az ezen irányelv hatálybalépését követő 24 hónap elteltével kell alkalmazni.
	(23)	Célszerű egy 12 hónapos átültetési időszakot megállapítani annak érdekében, hogy a tagállamok elfogadhassák az ezen irányelvnek való megfeleléshez szükséges törvényi, rendeleti és közigazgatási rendelkezéseket. Annak érdekében, hogy a piaci szereplőknek elegendő idejük legyen az új követelményekhez való alkalmazkodásra, az ezen irányelvet átültető nemzeti rendelkezéseket csak az ezen irányelv hatálybalépését követő 18 hónap elteltével kell alkalmazni.



Módosítás		18
Irányelvre irányuló javaslat
1 cikk – 1 bekezdés – bevezető rész
	

	A Bizottság által javasolt szöveg
	Módosítás

	A 2001/110/EK irányelv 2. cikke a következőképpen módosul:
	A 2001/110/EK irányelv a következőképpen módosul:


Módosítás		19
Irányelvre irányuló javaslat
1 cikk – 1 bekezdés – 1 a pont (új)
2001/110/EK irányelv
2 cikk – 2 bekezdés – 1 albekezdés
	

	Hatályos szöveg
	Módosítás

	
	1a.	A 2. cikk (2) bekezdésének első albekezdése helyébe a következő szöveg lép:

	(2)	Az I. melléklet 2. és 3. pontjában említett termékneveket kizárólag az ott meghatározott termékekre alkalmazzák, és azokat a kereskedelemben e termékek megnevezésére használják. E nevek helyett az egyszerű „mé”, terméknév is használható – a pollenszűrt méz, a lépes méz, a darabos vagy lépet tartalmazó méz, valamint az ipari méz, kivételével.
	„(2)	Az I. melléklet 2. és 3. pontjában említett termékneveket kizárólag az ott meghatározott termékekre alkalmazzák, és azokat a kereskedelemben e termékek megnevezésére használják. E nevek helyett az egyszerű „méz” terméknév is használható, a lépes méz, a darabos vagy lépet tartalmazó méz, valamint az ipari méz kivételével.”



Módosítás		20 és 26
Irányelvre irányuló javaslat
1 cikk – 1 bekezdés – 1 b pont (új)
2001/110/EK irányelv
2 cikk – 2 bekezdés – 2 albekezdés – b pont – 
	

	Hatályos szöveg
	Módosítás

	
	1b.	A 2. cikk (2) bekezdésében a második albekezdés b) pontjának bevezető része helyébe a következő szöveg lép:

	b) 	a terméknév – a pollenszűrt méz és az ipari méz kivételével – a következőkre utaló információval egészíthető ki:
	„b)	a terméknév – a következőkre utaló információval egészíthető ki:”

	
	–	a méz virág- vagy növényi eredete, ha a termék egészben vagy jelentős részben a megjelölt forrásból származik, és rendelkezik a jelzett forrás érzékszervi, fizikai-kémiai és mikroszkopikus jellemzőivel; 

	
	– 	a méz regionális, területi vagy domborzati eredete, ha a termék teljes egészében a megjelölt forrásból származik; 

	
	– 	különleges minőségi kritériumok.”



Módosítás		21
Irányelvre irányuló javaslat
1 cikk – 1 bekezdés – 1 c pont (új)
2001/110/EK irányelv
2 cikk – 2 bekezdés – 2 albekezdés – b a pont (új)
	

	A Bizottság által javasolt szöveg
	Módosítás

	
	1c.	A 2. cikk (2) bekezdésének második albekezdése a következő ponttal egészül ki:

	
	„ba) 	Minden olyan méznek, amelyet a méhészétől eltérő azonosítóval forgalmaznak, rendelkeznie kell egy nyomonkövetési rendszerhez kapcsolódó azonosító kóddal, amely lehetővé teszi a tagállami illetékes hatóságok számára, hogy nyomon kövessék az adott méz teljes ellátási láncát a méhészekig . A nyomonkövetési rendszerben szereplő bármely személyes információhoz a fogyasztók csak a szóban forgó tétel vagy tételek gyártóinak hozzájárulásával férhetnek hozzá.”



	
	


Módosítás		<NumAm>59</NumAm>
<DocAmend>Irányelvre irányuló javaslat</DocAmend>
<Article>1 cikk – 1 bekezdés – 2 pont</Article>
<DocAmend2>2001/110/EK irányelv</DocAmend2>
<Article2>2 cikk – 4 bekezdés – a pont</Article2>
	

	A Bizottság által javasolt szöveg
	Módosítás

	a)	Azon származási országot, ahol a mézet begyűjtötték, jelzik a címkén. Amennyiben a méz egynél több országból származik, a származási országokat, ahol a mézet begyűjtötték, jelzik a 25 grammnál nagyobb kiszerelések címkéjén.
	a)	Azon származási országot, ahol a mézet begyűjtötték, jelzik a címkén. Ha a mézet csak egyetlen egy országban gyűjtötték be, ezt az országot jelzik a csomagolás elülső részén lévő, a termék márkanevéhez közeli címkén. Ha a méz több országban begyűjtött mézkeverékből áll, a származási országok jegyzékét a csomagolás elülső részén lévő címkén a mennyiség csökkenő sorrendjében kell feltüntetni a pontos kevert százalékarányokkal, 5 %-os tűréshatár megengedésével.”



Módosítás		23
Irányelvre irányuló javaslat
1 cikk – 1 bekezdés – 2 pont
2001/110/EK irányelv
2 cikk – 4 bekezdés – a a pont (új)
	

	A Bizottság által javasolt szöveg
	Módosítás

	
	„aa)	a 30 grammnál nagyobb kiszerelések esetében az egyes származási országok részesedésének tömeg szerinti százalékos arányát a következő tartományok valamelyikével kell feltüntetni a címkén:

	
	>90 %

	
	70 %–90 %

	
	50 %–70 %

	
	30 %–50 %

	
	10 %–30 %

	
	<10 %

	
	A 30 grammos vagy annál kisebb kiszerelések esetében az egyes származási országok részesedésének tömeg szerinti százalékos aránya a következő tartományok valamelyikével tüntethető fel a címkén:

	
	>75 %%

	
	50 %–75 %

	
	25 %–50 %

	
	<25 %.”



Módosítás		24
Irányelvre irányuló javaslat
1 cikk – 1 bekezdés – 2 pont
2001/110/EK irányelv
2 cikk – 4 bekezdés – a b pont (új)
	

	A Bizottság által javasolt szöveg
	Módosítás

	
	„ab)	az egynél több országból származó, 30 grammnál kevesebb mézkeveréket tartalmazó kiszerelések esetében a származási országokat fel lehet tüntetni a címkén az ISO 3166 alpha-2 országkód használatával.”



Módosítás		25
Irányelvre irányuló javaslat
1 cikk – 1 bekezdés – 2 pont
2001/110/EK irányelv
2 cikk – 4 bekezdés – a c pont (új)
	

	A Bizottság által javasolt szöveg
	Módosítás

	
	„ac)	ha a keverék tömegének legalább 98 %-a két vagy kettőnél több országból származik, a fennmaradó mennyiség származási országait nem kell feltüntetni a címkén.”


Módosítás		<NumAm>61</NumAm>
<DocAmend>Irányelvre irányuló javaslat</DocAmend>
<Article>1 cikk – 1 bekezdés – 2 a pont (új)</Article>
<DocAmend2>2001/110/EK irányelv</DocAmend2>
<Article2>2 cikk – 4 bekezdés – b a pont (új)</Article2>
	

	A Bizottság által javasolt szöveg
	Módosítás

	
	2a.	A 2. cikk (4) bekezdése az alábbi ponttal egészül ki:

	
	„ba) Létre kell hozni egy, a mézet vizsgáló uniós referencialaboratóriumot, amely a méz szisztematikus, az eredetiségének és minőségének bizonyítására szolgáló legújabb vizsgálati módszerek felhasználásával történő vizsgálata révén javítja az ellenőrzéseket és felderíti a mézhamisítás eseteit.”



[bookmark: _GoBack]Módosítás		27
Irányelvre irányuló javaslat
1 cikk – 1 bekezdés – 2 a pont (új)
2001/110/EK irányelv
3 cikk
	

	Hatályos szöveg
	Módosítás

	
	2a.	A 3. cikk helyébe a következő szöveg lép: 

	A pollenszűrt és az ipari méz esetében az ömlesztett szállítótartályokon, csomagokon és kereskedelmi okmányokon egyértelműen jelzik a teljes terméknevet – az I. melléklet 2. b) viii. pontjában és 3. pontjában foglaltak szerint. 
	„Az ipari felhasználásra szánt, például az ipari méz esetében az ömlesztett szállítótartályokon, a kiszerelésen és az értékesítési dokumentációban egyértelműen jelzik a teljes terméknevet az I. melléklet 3. pontjában meghatározottak szerint.” 



Módosítás		<NumAm>56</NumAm>
<DocAmend>Irányelvre irányuló javaslat</DocAmend>
<Article>1 cikk – 1 a bekezdés (új)</Article>
<DocAmend2>2001/110/EK irányelv</DocAmend2>
<Article2>4 a cikk (új)</Article2>
	

	A Bizottság által javasolt szöveg
	Módosítás

	
	A szöveg a következő cikkel egészül ki:

	
	„4a. cikk
Nyomonkövethetőségi követelmények

	
	(1)	A Bizottság felhatalmazást kap arra, hogy legkésőbb [HL: kérjük, illessze be a dátumot: ezen irányelv hatálybalépésének napjától számított 12 hónappal]-ig felhatalmazáson alapuló jogi aktusokat fogadjon el, amelyek a méz pontos eredetének és valódiságának meghatározására szolgáló harmonizált módszertant hoznak létre. Ennek a módszertannak laboratóriumi vizsgálat vagy bármely más, megfelelőnek ítélt módszer segítségével lehetővé kell tennie az illetékes hatóságok számára, hogy visszakövethessék a mézet a származási országba vagy országokba, valamint a méz valódiságának megállapítása érdekében lehetővé kell tennie a hamisítás lehető legkisebb mértékének és minden típusának kimutatását.

	
	(2)	... [HL: kérjük, illesszék be a dátumot: ezen irányelv hatálybalépésének napjától számított 18 hónappal]-tól a méz forgalomba hozatalát attól kell függővé tenni, hogy a méz megfelel-e az e cikkben meghatározott nyomonkövethetőségi követelményeknek. A termékek vizsgálatát az illetékes hatóságok végzik a megjelölt származási országgal vagy országokkal való összhang ellenőrzése érdekében. Az illetékes hatóságok rendszeres és kockázatalapú ellenőrzéseket végeznek területükön annak megállapítására, hogy a piaci szereplő vagy a kereskedő által forgalomba hozott vagy forgalomba hozni kívánt érintett termékek megfelelnek-e ennek az irányelvnek.”



Módosítás		29
Irányelvre irányuló javaslat
1 cikk – 1 bekezdés – 2 c pont (új)
2001/110/EK irányelv
I melléklet – 2 bekezdés – b pont – viii alpont
	

	Hatályos szöveg
	Módosítás

	
	2c.	Az I. melléklet 2. pontja b) pontja viii. alpontjának helyébe a következő szöveg lép:

	viii. 	pollenszűrt méz
	„viii. 	nem melegített méz

	idegen szerves vagy szervetlen anyag olyan jelentős eltávolításával nyert méz, amely polleneltávolítást is eredményez.
	a lépekből kinyert, dekantált, majd szükség esetén szitán átszűrt méz. Az így megjelölt mézet nem melegítették addig a pontig, hogy enzimjei és más hőérzékeny elemei olyan mértékben lebomoljanak, hogy már ne feleljenek meg a II. melléklet 6. és 6a. pontjában meghatározott kritériumoknak.”



Módosítás		30
Irányelvre irányuló javaslat
1 cikk – 1 bekezdés – 2 d pont (új)
2001/110/EK irányelv
II melléklet – 2 bekezdés
	

	Hatályos szöveg
	Módosítás

	
	2d.	A II. melléklet második bekezdésének helyébe a következő szöveg lép:

	Mézként történő piaci forgalmazása és emberi fogyasztás céljára készült termékben történő felhasználása esetén a mézhez más élelmiszer-összetevőt (ideértve az élelmiszer adalékanyagokat is), valamint mézen kívüli egyéb hozzáadott anyagot nem lehet adni. A méznek – amennyire lehetséges – az összetételétől idegen szerves vagy szervetlen anyagoktól mentesnek kell maradnia. Az I. melléklet 3. pontjában foglaltak kivételével a méznek nem lehet idegen íze vagy illata, nem kezdődhetett meg erjedése, nem lehet mesterségesen megváltozott savtartalma, továbbá nem lehet túl olyan fokú melegítésen, amelynek következtében a természetes enzimek elpusztulnak vagy jelentős mértékben semlegesítődnek.
	„Mézként történő piaci forgalmazása és emberi fogyasztás céljára készült termékben történő felhasználása esetén a mézhez más élelmiszer-összetevőt (ideértve az élelmiszer adalékanyagokat is), valamint mézen kívüli egyéb hozzáadott anyagot nem lehet adni. A méznek az összetételétől idegen szerves vagy szervetlen anyagoktól mentesnek kell maradnia. Az I.melléklet 3. pontjában foglaltak kivételével a méznek nem lehet idegen íze vagy illata, nem kezdődhetett meg erjedése, nem lehet mesterségesen megváltozott savtartalma, nem lehet túl olyan fokú melegítésen, amelynek következtében a természetes enzimek elpusztulnak vagy jelentős mértékben semlegesítődnek, továbbá nem lehet túl vákuumos párologtatáson. A méznek, amennyiben e minőségében kerül forgalomba, vagy amennyiben azt emberi fogyasztásra szánt termékben használják fel, meg kell felelnie az 1–6. pontban meghatározott összetételi jellemzőknek. Ezenkívül a »nyers mézként« vagy »szűz mézként« forgalmazott méznek meg kell felelnie a 6a. pontban meghatározott összetételi jellemzőknek is.”



Módosítás		31
Irányelvre irányuló javaslat
1 cikk – 1 bekezdés – 2 e pont (új)
2001/110/EK irányelv
II melléklet – 3 pont
	

	Hatályos szöveg
	Módosítás

	
	2e.	A II. melléklet 3. pontjának helyébe a következő szöveg lép:

	Az I. melléklet 2. b) viii. pontjának sérelme nélkül sem a virágport, sem a méz egyéb alkotóelemét nem lehet kivonni a mézből, kivéve, ha ez az idegen szerves vagy szervetlen anyag eltávolításakor elkerülhetetlen.
	„A 100 µm-nél kisebb pollenek pollenszámában vagy pollenspektrumában jelentős változás nem megengedett. A méz 100 µm-nél kisebb összetevői nem távolíthatók el.”



Módosítás		32
Irányelvre irányuló javaslat
1 cikk – 1 bekezdés – 2 f pont (új)
2001/110/EK irányelv
II melléklet – 4 bekezdés – 6 a pont (új)
	

	A Bizottság által javasolt szöveg
	Módosítás

	
	2f.	A II. melléklet (4) bekezdése a következő ponttal egészül ki:

	
	„6a. 	invertázindex (Gontarski-egység) a »nem melegített mézek« esetében. Feldolgozás és keverés után határozzák meg. – általában legalább 50 U/kg, alacsony természetes enzimtartalmú mézek, legalább 25 U/kg.”



Módosítás		33
Irányelvre irányuló javaslat
2 cikk – 1 bekezdés – 1 pont – b a pont (új)
2001/112/EK irányelv
3 cikk – 3 a bekezdés (új)
	

	A Bizottság által javasolt szöveg
	Módosítás

	
	ba)	A cikk a következő bekezdéssel egészül ki:

	
	„(3a)	A gyümölcslé előállításához felhasznált gyümölcs származási országát fel kell tüntetni az elülső címkén. Amennyiben a felhasznált gyümölcs egynél több országból származik, a származási országokat a gyümölcslében betöltött arányoknak megfelelő, csökkenő sorrendben kell feltüntetni a címkén.”



Módosítás		34
Irányelvre irányuló javaslat
2 cikk – 1 bekezdés – 1 pont – c pont
2001/112/EK irányelv
3 cikk – 4 bekezdés
	

	A Bizottság által javasolt szöveg
	Módosítás

	„(4)	Az 1924/2006/EK európai parlamenti és tanácsi rendelet** sérelme nélkül az ezen irányelv I. melléklete I. részének 1. pontjában említett termékek nevével azonos látómezőben feltüntethető a címkén az az állítás, hogy »A gyümölcslevek nem tartalmaznak hozzáadott cukrot«.”
	„(4)	Az 1924/2006/EK európai parlamenti és tanácsi rendelet** sérelme nélkül az ezen irányelv I. melléklete I. részének 1. pontjában említett termékek nevével azonos látómezőben feltüntethető a címkén az az állítás, hogy »Csak természetes módon előforduló cukrokat tartalmaz«.”



Módosítás		35
Irányelvre irányuló javaslat
2 cikk – 1 bekezdés – 1 pont – d pont
2001/112/EK irányelv
3 cikk – 6 bekezdés
	

	A Bizottság által javasolt szöveg
	Módosítás

	„(6)	A gyümölcslé és a sűrítményből készült gyümölcslé keverékei, továbbá a teljes egészében vagy részben egy vagy több sűrített termékből készült nektár esetében a címkén – az 1169/2011/EU rendelet 22. cikkének sérelme nélkül – fel kell tüntetni a »sűrítmény(ek)ből készült«, illetve a »részben sűrítmény(ek)ből készült« szavakat attól függően, hogy melyik vonatkozik az adott termékre. Ezt a megjegyzést a termék nevéhez közel kell elhelyezni, a háttértől élénken elütő módon és jól látható betűkkel.;”
	„(6)	A gyümölcslé és a sűrítményből készült gyümölcslé keverékei, valamint a csökkentett cukortartalmú gyümölcslé és a sűrítményből készült, csökkentett cukortartalmú gyümölcslé, továbbá a teljes egészében vagy részben egy vagy több sűrített termékből készült nektár esetében a címkén – az 1169/2011/EU rendelet 22. cikkének sérelme nélkül – fel kell tüntetni a »sűrítmény(ek)ből készült«, illetve a »részben sűrítmény(ek)ből készült« szavakat attól függően, hogy melyik vonatkozik az adott termékre. Ezt a megjegyzést a termék nevéhez közel kell elhelyezni, a háttértől élénken elütő módon és jól látható betűkkel;”



Módosítás		36
Irányelvre irányuló javaslat
2 cikk – 1 bekezdés – 1 pont – d a pont (új)
2001/112/EK irányelv
3 cikk – 7 a bekezdés (új)
	

	A Bizottság által javasolt szöveg
	Módosítás

	
	da)	a szöveg a következő bekezdéssel egészül ki:

	
	„(7a)	Az I. melléklet 6. pontjában említett csökkentett cukortartalmú gyümölcslé vagy sűrítményből készült csökkentett cukortartalmú gyümölcslé címkéjén nem lehet feltüntetni a gyümölcslében lévő természetes gyümölcsökkel vagy az I. melléklet 1–4. pontjában felsorolt termékekkel való összehasonlítás során megállapítható pozitív tulajdonságokra – például kedvező élettani hatásokra, összetevőkre vagy tápértékre – vonatkozó állításokat.”



Módosítás		37
Irányelvre irányuló javaslat
2 cikk – 1 bekezdés – 2 a pont (új)
2001/112/EK irányelv
10 cikk – 1 a bekezdés (új) 
	

	A Bizottság által javasolt szöveg
	Módosítás

	
	2a.	A 10. cikk a következő második bekezdéssel egészül ki:

	
	„Az I. melléklet 1. részének 6. pontja ... [ezen irányelv »az átlagos gyümölcslé alapvető fizikai, kémiai, érzékszervi és tápértékkel kapcsolatos jellemzői« meghatározással való kiegészítése napjától számított 12 hónappal]-án/én lép hatályba.”



Módosítás		38
Irányelvre irányuló javaslat
2 cikk – 1 a bekezdés (új)
2001/112/EK irányelv
3 a cikk (új) 
	

	A Bizottság által javasolt szöveg
	Módosítás

	
	„3a. cikk

	
	A Bizottság 2024. december 31-ig az I. mellékletet módosító jogalkotási javaslatot nyújt be a gyümölcslevekben felhasznált legfontosabb gyümölcsökre kiterjedő „az átlagos gyümölcslé alapvető fizikai, kémiai, érzékszervi és tápértékkel kapcsolatos jellemzői” meghatározás bevezetése érdekében.;”



Módosítás		39
Irányelvre irányuló javaslat
3 cikk – 1 bekezdés – 1 pont – b a pont (új)
2001/113/EK irányelv
2 cikk – 4 a bekezdés (új)
	

	A Bizottság által javasolt szöveg
	Módosítás

	
	ba)	a cikk a következő bekezdéssel egészül ki:

	
	„(4a)	A címkén fel kell tüntetni az I. mellékletben meghatározott termékek előállításához felhasznált gyümölcsök és cukor származási országát. Amennyiben egy ilyen termék egyfajta gyümölcsből készült, és a felhasznált gyümölcsök egynél több országból származnak, a származási országokat csökkenő sorrendben jelzik a címkén az egyes származási országoknak a termék előállításához felhasznált gyümölcs és cukor tömegéből való részesedésének aránya alapján.

	
	Az egynél több országból származó különböző gyümölcsök keverékét felhasználó termékek esetében a származási országokat csökkenő sorrendben kell feltüntetni a címkén az egyes származási országoknak a termék előállításához felhasznált gyümölcsök tömegéből való részesedése szerint.

	
	Az egyes származási országok részesedésének tömeg szerinti százalékos arányát a következő tartományok valamelyikével kell feltüntetni a kiszerelések címkéjén:

	
	>90 %

	
	70 %–90 %

	
	50 %–70 %

	
	30 %–50 %

	
	10 %–30 %

	
	<10 % 

	
	A 30 grammos vagy annál kisebb kiszerelések esetében az egyes származási országok részesedésének tömeg szerinti százalékos aránya a következő tartományok valamelyikével tüntethető fel a címkén:

	
	>75 %

	
	50 %–75 %

	
	25 %–50 %

	
	<25 %

	
	Csak a 30 grammnál kisebb kiszerelések esetében lehetséges a származási országokat az ISO 3166 alpha-2 országkód használatával feltüntetni a címkén.”



Módosítás		40
Irányelvre irányuló javaslat
3 cikk – 1 bekezdés – 1 pont – c pont
2001/113/EK irányelv
2 cikk – 6 bekezdés
	

	A Bizottság által javasolt szöveg
	Módosítás

	„(6)	Amennyiben a kén-dioxid-maradvány-tartalom 10 mg/kg-nál magasabb, akkor ennek a jelenlétét az 1169/2011/EU rendelet 20. cikkétől eltérően az összetevők listáján fel kell tüntetni;”
	„(6)	A kén-dioxid maradványtartalmát fel kell tüntetni az összetevők listáján;”



Módosítás		41
Irányelvre irányuló javaslat
5 cikk – 1 bekezdés – 1 albekezdés
	

	A Bizottság által javasolt szöveg
	Módosítás

	A tagállamok legkésőbb [Kiadóhivatal, kérjük a dátum beillesztését: ezen irányelv hatálybalépésétől számított 18 hónap]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljenek ezen irányelv előírásainak. E rendelkezések szövegét haladéktalanul megküldik a Bizottságnak.
	A tagállamok legkésőbb [Kiadóhivatal, kérjük a dátum beillesztését: ezen irányelv hatálybalépésének napjától számított 12 hónappal]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljenek ezen irányelv előírásainak. E rendelkezések szövegét haladéktalanul megküldik a Bizottságnak.



Módosítás		42
Irányelvre irányuló javaslat
5 cikk – 1 bekezdés – 2 albekezdés
	

	A Bizottság által javasolt szöveg
	Módosítás

	Ezeket a rendelkezéseket [Kiadóhivatal, kérjük a dátum beillesztését: ezen irányelv hatálybalépésétől számított 24 hónap]-tól/-től alkalmazzák.
	Ezeket a rendelkezéseket [Kiadóhivatal, kérjük a dátum beillesztését: ezen irányelv hatálybalépésének napjától számított 18 hónappal]-tól/-től alkalmazzák.



Módosítás		43
Irányelvre irányuló javaslat
6 cikk – 1 bekezdés
	

	A Bizottság által javasolt szöveg
	Módosítás

	A 2001/110/EK, a 2001/112/EK, a 2001/113/EK és a 2001/114/EK irányelvvel összhangban [Kiadóhivatal, kérjük a dátum beillesztését: ezen irányelv hatálybalépésétől számított 24 hónap] előtt forgalomba hozott vagy felcímkézett termékek a készletek kimerüléséig továbbra is forgalmazhatók.
	A 2001/110/EK, a 2001/112/EK, a 2001/113/EK és a 2001/114/EK irányelvvel összhangban [Kiadóhivatal, kérjük a dátum beillesztését: ezen irányelv hatálybalépésének napjától számított 18 hónappal] előtt forgalomba hozott vagy felcímkézett termékek a készletek kimerüléséig továbbra is forgalmazhatók.



Módosítás		44
Irányelvre irányuló javaslat
6 a cikk (új)
	

	A Bizottság által javasolt szöveg
	Módosítás

	
	6a. cikk

	
	Szankciók

	
	A tagállamok megállapítják az ezen irányelv alapján elfogadott nemzeti rendelkezések megsértése esetén alkalmazandó szankciókra vonatkozó szabályokat, és meghoznak minden szükséges intézkedést ezek végrehajtásának biztosítására. Az előírt szankcióknak hatékonyaknak, arányosaknak és visszatartó erejűeknek kell lenniük.


Módosítás		<NumAm>67</NumAm>
<DocAmend>Irányelvre irányuló javaslat</DocAmend>
<Article>-I melléklet (új)</Article>
<DocAmend2>2001/110/EK irányelv</DocAmend2>
<Article2>II melléklet – 4 bekezdés – 6 a pont (új)</Article2>
	

	A Bizottság által javasolt szöveg
	Módosítás

	
	-I. MELLÉKLET
A 2001/110/EK irányelv II. melléklete a következőképpen módosul:
a (4) bekezdés az alábbi ponttal egészül ki:
„6a.	A feldolgozás és keverés után meghatározott invertázindex (Siegenthaler-módszer) a „nem melegített méz” esetében –
általában legalább 50 U/kg – alacsony természetes enzimtartalmú mézek, legalább 25 U/kg.”

	
	(E módosítás a teljes szövegre vonatkozik. Elfogadása esetén a szövegben mindenütt el kell végezni a szükséges módosításokat.)



Módosítás		45
Irányelvre irányuló javaslat
I melléklet – 1 bekezdés – bevezető rész
	

	A Bizottság által javasolt szöveg
	Módosítás

	A 2001/112/EK irányelv I. és III. melléklete a következőképpen módosul:
	A 2001/112/EK irányelv I., III. és V. melléklete a következőképpen módosul:



Módosítás		46
Irányelvre irányuló javaslat
I melléklet – 1 bekezdés – 1 pont – a pont
2001/112/EK irányelv
I melléklet – I rész – 6 pont – a pont – 1 a albekezdés (új)
	

	A Bizottság által javasolt szöveg
	Módosítás

	
	Szigorúan tilos, hogy a csökkentett cukortartalmú gyümölcslevek a hozzáadott, akár természetes, akár mesterséges cukor vagy édesítőszer bármely formáját tartalmazzák.



Módosítás		47
Irányelvre irányuló javaslat
I melléklet – 1 bekezdés – 1 pont – a pont
2001/112/EK irányelv
I melléklet – I rész – 6 pont – a pont – 1 b albekezdés (új)
	

	A Bizottság által javasolt szöveg
	Módosítás

	
	Szigorúan tilos, hogy a sűrítményből készült, csökkentett cukortartalmú gyümölcslevek a hozzáadott, akár természetes, akár mesterséges cukor vagy édesítőszer bármely formáját tartalmazzák.



Módosítás		48
Irányelvre irányuló javaslat
I melléklet – 1 bekezdés – 1 pont – b pont – ii alpont – 2 franciabekezdés
2001/112/EK irányelv
I melléklet – II rész – 3 pont – 14 franciabekezdés
	

	A Bizottság által javasolt szöveg
	Módosítás

	„– 	a természetes módon előforduló cukrok kivonására szolgáló eljárások annyiban, amennyiben megőrzik az adott gyümölcsből nyert átlagos gyümölcslé minden egyéb alapvető fizikai, kémiai, érzékszervi és tápértékkel kapcsolatos jellemzőjét: membránszűrés, élesztős fermentáció.;”
	„– 	csökkentett cukortartalmú gyümölcslé és sűrítményből készült csökkentett cukortartalmú gyümölcslé esetében: a természetes módon előforduló cukrok csökkentésére szolgáló eljárások annyiban, amennyiben megőrzik az adott gyümölcsből nyert átlagos gyümölcslé minden egyéb alapvető fizikai, kémiai, érzékszervi és tápértékkel kapcsolatos jellemzőjét: membránszűrés, élesztős fermentáció.;”



Módosítás		49
Irányelvre irányuló javaslat
I melléklet – 1 bekezdés – 2 a pont (új)
2001/112/EK irányelv
V melléklet – 20 a sor (új)
	

	A Bizottság által javasolt szöveg
	Módosítás

	
	2a.	Az V. melléklet a következő sorral egészül ki:

	
	„A gyümölcs általános megnevezése: Vérnarancs

	
	Növénytani megnevezés: Citrus × sinensis 

	
	Minimális Brix-érték: 10”



Módosítás		50
Irányelvre irányuló javaslat
II melléklet – 1 bekezdés – 1 pont – b pont
2001/113/EK irányelv
I melléklet – I rész – 5 franciabekezdés
	

	A Bizottság által javasolt szöveg
	Módosítás

	„– 	A »citrusmarmelád« víz, cukor, és a citrusfélékből nyert következő termékek közül egy vagy több megfelelően zselés állományú keveréke: pulp, püré, lé, vizes kivonat és héj.”
	„– 	A »citrusmarmelád« víz, cukor, és a citrusfélékből nyert következő termékek közül egy vagy több megfelelően zselés állományú keveréke: pulp, püré, lé, vizes kivonat és héj. A „citrusmarmelád” névben a „citrus” kifejezés felcserélhető a felhasznált citrusgyümölcs nevével.”

